Slovenská volejbalová federácia

Slovenská volejbalová federácia (skr. SVF) je riadiaci orgán volejbalu na Slovensku. Jeho úlohou je predovšetkým rozvoj a propagácia volejbalu, plážového volejbalu a snow volleyballu, organizácia súťaží a turnajov, registrácia hráčov a riadenie národných tímov. Federácia vznikla v roku 1993, i keď volejbal bol na Slovensku organizovaný už od roku 1919, a to zásluhou študentskej organizácie YMCA v Žiline. V roku 1924 bol potom ustanovený Československý volejbalový zväz. SVF je riadnym členom nasledovných športových organizácií: Medzinárodná volejbalová federácia (FIVB), Európska volejbalová konfederácia (CEV), Stredoeurópska volejbalová zonálna asociácia (MEVZA) a takisto aj Slovenský olympijský a športový výbor (SOŠV). 

V roku 2024 evidovala federácia 16 922 registrovaných hráčov evidovaných v 87 aktívnych kluboch. Do jej kompetencie spadá tiež riadenie národných tímov mužov, žien, juniorských a kadetských výberov. Od roku 2021 stojí na čele federácie Marek Rojko.

 Štruktúra SVF 
Najvyšším orgánom SVF je Konferencia, ktorá schvaľuje Stanovy SVF, volí prezidenta a členov Správnej rady, ktorá je najvyšším výkonným orgánom SVF a prerokuváva správy o činnosti jednotlivých orgánov. Súčasťou SVF je niekoľko odborných komisií: Súťažná komisia, Registračná komisia, Legislatívna komisia, Komisia rozhodcov, Zdravotná komisia, Trénerská akadémia, Komisia pre vyznamenania a ocenenia a Komisia športovcov. Súčasťou federácie sú aj odborné rady: Rada mládeže, Reprezentačná rada, Rada regionálneho volejbalu a Rada plážového volejbalu. Medzi ďalšie orgány SVF patria aj kontrolné orgány: Kontrolór, Dozorná rada, Volebná komisia a orgány zabezpečenia spravodlivosti: Disciplinárna komisia, Arbitrážna komisia a Odvolacia komisia. SVF tvoria aj 4 regionálne oblastné výbory, ktoré slúžia na podporu regionálneho volejbalu a rozvoja volejbalu v regiónoch:
 Oblastný výbor SVF Bratislava
 Oblastný výbor SVF Stred
 Oblastný výbor SVF Východ
 Oblastný výbor SVF Západ

 Prezidenti SVF 
 Roky  Meno19932000  Dušan Mešár 20002004  Ivan Majerčák 20042005  Miroslav Kováčik  20052017  Ľubor Halanda  20172021  Martin Kraščenič  2021súčasnosť  Marek Rojko  

 Súťaže SVF 
 Volejbalová extraliga mužov: 7 tímov (2024/25)
 Volejbalová 1. liga mužov: 10 tímov (2024/25)
 Volejbalová extraliga žien: 10 tímov (2024/25)
 Volejbalová 1. liga žien: 7 tímov (2024/25)
 Slovenský pohár vo volejbale mužov
 Slovenský pohár vo volejbale žien
 1. liga juniorov
 1. liga junioriek
Majstrovstvá Slovenska - kadeti
Majstrovstvá Slovenska - kadetky
Majstrovstvá Slovenska - starší žiaci
Majstrovstvá Slovenska - staršie žiačky
Majstrovstvá Slovenska - mladší žiaci 6-kový
Majstrovstvá Slovenska - mladšie žiačky 6-kový
KIDS Volley
MIDI Volley (4-kový volejbal)
MINI Volley (3-kový volejbal)
BABY Volley (prehadzovaná)
 Majstrovstvá Slovenska v plážovom volejbale
 Majstrovstvá Slovenska v snow volejbale

 Kluby 

Extraliga mužov (2024/25)
 VKP Bratislava
 VK Spartak UJS Komárno 
 TJ Spartak Myjava
 VK MIRAD UNIPO Prešov 
 TJ Slávia Svidník
 VK Slávia SPU Nitra
 ŠVK Tatran Sl. Ľupča - UMB B. Bystrica

Extraliga žien (2024/25)
 VK Slávia EU Bratislava
 VK Pirane Brusno 
 Volley project UKF Nitra
 VK Nové Mesto nad Váhom
 VKP Bratislava
 VK Prešov
 Hit UCM Trnava
 VK Spartak UJS Komárno
 ŠVK Pezinok
 VA UNIZA Žilina

 Anketa Najlepší volejbalista Slovenska 
SVF od roku 1994 vyhlasuje anketu o najlepšieho volejbalistu. V rámci ankety existuje niekoľko kategórií: muži, ženy, tréner mužskej zložky, tréner ženskej zložky, mužský tím, ženský tím, rozhodca, junior, juniorka a bechvolejbalové dvojice.

Víťazi ankety v kategórii najlepší volejbalista:

 Rok  Muži  Ženy 1994  Andrej Kravárik  Monika Kulová (Smák) 1995  Richard Nemec  Katarína Rimovská 1996  Richard Nemec  Adriana Farkašová (Marčeková) 1997  Richard Nemec  Adriana Farkašová 1998  Richard Nemec  Slávka Homzová 1999  Richard Nemec  Adriana Marčeková 2000  Andrej Kravárik  Adriana Marčeková 2001  Richard Nemec  Adriana Marčeková 2002  Peter Diviš  Adriana Marčeková 2003  Richard Nemec  Alica Székelyová 2004  Jakub Joščák  Alica Székelyová 2005  Tomáš Kmeť  Monika Smák 2006  František Ogurčák  Alica Székelyová 2007  František Ogurčák  Petronela Biksadská 2008  Michal Masný  Petronela Biksadská 2009  Michal Masný  Monika Smák

 Rok  Muži  Ženy 2010  Martin Nemec  Monika Smák 2011  Tomaš Kmeť  Monika Smák 2012  Lukáš Diviš  Dominika Valachová 2013  Emanuel Kohút  Jaroslava Pencová 2014  Michal Masný  Jaroslava Pencová 2015  Martin Sopko st.  Jaroslava Pencová 2016  Emanuel Kohút  Jaroslava Pencová 2017  Emanuel Kohút  Jaroslava Pencová 2018  Emanuel Kohút  Nikola Radosová 2019  Peter Michalovič  Mária Kostelanská 2020  Peter Michalovič  Nikola Radosová 2021  Peter Michalovič  Nikola Radosová 2022  Peter Michalovič  Karin Palgutová 2023  Jakub Ihnát  Karin Palgutová

 Referencie 

 Pozri aj 
 Slovenské národné volejbalové družstvo mužov
 Slovenské národné volejbalové družstvo žien

 Externé odkazy 
 Oficiálna stránka Slovenskej volejbalovej federácie

 Zdroje 
 SVF na stránke Medzinárodnej volejbalovej federácie 
 SVF na stránke Európskej volejbalovej konfederácie 
 SVF na stránke Konfederácie športových zväzov SR 
 SVF na stránke sportslovakia.sk archive.org
 Kroniky Slovenského športu


Kategória:Národné volejbalové zväzy
Volejbal
Kategória:Organizácie založené v 1993